PUBLICACIÓN ACUERDO XGL
ADMINISTRACIÓN LOCAL — Municipal — Baiona (Outros documentos, notificacións e informacións públicas, 16/08/2021)

Ó abeiro do disposto artigo 45 da Lei 39/2015, do 1 de outubro, do Procedemento Administrativo Común das Administracións Públicas (LPC) procede publicar o seguinte acordo da Xunta de Goberno Local, adoitado por unanimidade en sesión ordinaria celebrada o día 1 de xullo de 2021. Vista a proposta de acordo obrante no expediente de referencia, que a Alcaldía eleva á Xunta de Goberno local, esta por unanimidade, PRIMEIRO.- Con desestimación das alegacións presentadas pola representación de D. Luis Cristobal Saenz de la Cuesta Foerster en datas 23 de marzo e 28 de maio de 2021, declarar ilegalizables as obras de construción dunha vivenda unifamiliar en Camiño das Pereiras – Bouzós – Santa Cristina de A Ramallosa, que está sendo executada sen o correspodente título administrativo habilitante en parcela con referencia catastral nº 54003A052003380000HM, e inscrita no Rexistro da Propiedade nº 4 de Vigo como finca rexistral nº 1824, Tomo 1691, Libro 291, folio 102, de conformidade cos informes técnicos e xurídicos obrantes no expediente. SEGUNDO.- Ordenar a ALISEDA SA a DEMOLICIÓN das obras descritas no apartado primeiro desta parte dispositiva do Acordo, con reposición do terreo ao seu estado natural, a fin de restaurar a legalidade urbanística vulnerada; o que deberá executar no prazo máximo de 3 meses contados dende o seguinte á notificación do presente acordo, con expresa advertencia de que en caso de incumprir o ordenado, esta Administración Municipal procederá á execución subsidiaria dela ou á execución forzosa mediante a imposición de multas coercitivas reiterables ata lograr a execución polo suxeito obrigado, na contía de 1.000 a 10.000 euros cada unha. TERCEIRO.- Ordenar a cesación definitiva do uso das obras cuxa demolición foi ordenada. CUARTO.- Notificar o presente acordo aos interesados, poñendo no seu coñecemento que fronte ao mesmo, que pon fin á vía administrativa, poderán presentar alternativamente recurso potestativo de reposición ante o Sr. Alcalde – Presidente do Concello de Baiona no prazo dun mes a contar desde o día seguinte ao da recepción da súa notificación, de conformidade cos artigos 123 e 124 da Lei 39/2015, de 1 de outubro, de procedemento administrativo común das Administración Públicas (LPC); ou ben interpoñer directamente recurso contencioso – administrativo ante o Xulgado do Contencioso – Administrativo de Vigo no prazo de dous meses a contar desde o día seguinte ao da recepción da súa notificación, consonte ao disposto no artigo 46 da Lei 29/1998, de 13 de xullo, da Xurisdicción Contencioso – Administrativa. Asemade, se optasen pola interposición do recurso potestativo de reposición non poderán formular recurso contencioso – administrativo ata que aquél sexa resolto expresamente ou se produza a súa desestimación por silencio negativo. Todo iso sen prexuízo de calquera outro recurso que puidesen estimar máis conveniente ao seu dereito. QUINTO.- Ordenar a publicación do presente Acordo no Boletín Oficial da Provincia de Pontevedra ao abeiro do disposto artigo 45 da Lei 39/2015, do 1 de outubro, do Procedemento Administrativo Común das Administracións Públicas (LPC). SEXTO.- Dar traslado do Acordo ao Servizo de Urbanismo do Concello de Baiona, a fin de que polos servizos técnicos municipais se determine se procede realización de novas actuacións no eido da disciplina urbanística en relación ás alegacións presentadas pola representación de D. Luis Cristobal Saenz de la Cuesta Foerster, e á Policía Local de Baiona aos efectos de fiscalizar o cumprimento do acordado. SÉTIMO.- Ao abeiro do disposto no art.65 y seguintes do Real Decreto Lexislativo nº 7/2015, do 30 de outubro, polo que se aproba o texto refundido da Lei do Solo e Rehabilitación Urbana, e nos termos previstos no art.56 e seguintes do Real Decreto 1093/1997, de 4 de xullo, polo que se aproban as normas complementarias ao Regulamento para a execución da Lei Hipotecaria sobre inscrición no Rexistro da Propiedade de Actos de Natureza Urbanística, solicitar do Rexistro da Propiedade nº 4 de Vigo a inscrición do presente acordo de resolución do procedemento administrativo de reposición da legalidade urbanística tramitado polo Concello de Baiona baixo o número 1972/2020, respecto da finca rexistral nº 1824 inscrita no Rexistro da Propiedade nº 4 de Vigo, Tomo 1691, Libro 291, folio 102. O Alcalde, Carlos Gómez Prado. Baiona, na data que figura ao marxe deste documento asinado electrónicamente.